# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **HOLZINDUSTRIE SCHWEIGHOFER - SUC RADAUTI**, cu sediul în Str. AUSTRIEI, Nr. 1, Rădăuţi, Judetul Suceava, , înregistrată la APM Suceava cu nr. 1123/09.02.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.03.2016, că proiectul **“Depozit conform de cenusa umeda de la arderea deseurilor de lemn”** propus a fi amplasat în municipiul Rădăuţi, in vecinatatea fostului depozit de deseuri municipale, judetul Suceava, inchis, nu se supune evaluării impactului asupra mediului şi se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) proiectul se încadrează în prevederile Hotărârii Guvernului nr. 445/2009, anexa nr.2, la pct. 11, lit.b – instalatii pentru eliminarea deseurilor, altele decat cele prevazute in anexa nr.1;

 b) Caracteristicile proiectului

 1. Marimea proiectului este realizarea unui **depozit conform de cenuşă umedă nepericuloasa,** (deseurile din grupa 10 01 01 – cenusa de vatra, zgura si praf de cazan, cu excepţia prafului de cazan specificat la 10 01 04 si 10 01 03 – cenusa zburatoare de la arderea turbei si a lemnului netratat), în imediata vecinatate a fostului depozit municipal de deseuri Radauti, inchis, situata pe teritoriul administrativ al municipiului Radauti (intravilan).

Vecinatati:

- Nord: Pârâul Temnic (cuprins în Situl de Importanţă Comunitară ROSCI 0379 – Râul Suceava);

- Sud: Drum de exploatare DE 375, canal HC 374, terenuri agricole;

- Est: Canal HC 377, amplasamentul fostului depozit municipal de deşeuri Rădăuţi;

- Vest: Teren proprietate privată, canal HC 333 aparţinând ANIF, terenuri proprietate privată;

Depozitul de deseuri se va realiza pe un teren cu o suprafata totala de 120.970mp si va ocupa efectiv o suprafata de 107.726mp cuprinzand:

- depozitul de cenusa umeda cu suprafata de 99.838mp

- depozitul de material pentru acoperire cu suprafat de 7.888mp

Depozitul de cenusa este structurat in doua celule, cu urmatoarele carcteristici:

Celula 1

- suprafata totala-69350mp

- suprafata utila-65405mp

- volum total ce va fi depozitat-158298mc

- cota digului de contur-359mdMN

- lungimea totala a digului de contur-894m

- panta taluzelor digului de contur-1/1,25

Celula 2

- suprafata totala-30488mp

- suprafata utila-26992mp

- volum total ce va fi depozitat-85904mc

- cota digului de contur-357mdMN

- lungimea totala a digului de contur-658m

- panta taluzelor digului de contur-1/1,25

Cantitatea de deseuri depozitata

*Depozit de cenusa*

- Cantitatea anuala de cenusa generata-10500t/an (28-29t/zi)

- Volum total de cenusa depozitata-244.202mc

- Cantitatea totala de cenusa depozitata-219.782t

- Durata de exploatare a depozitului-21 ani

*Depozit pentru materiale inerte si material pentru acoperire cu o suprafata de cca.27.000mp.*

- Pamant vegetal, puternic incarcat organic, excavat de pe intreaga suprafata a depozitului-cca.26.000mc

- Materiale rezultate din constructii si demolari-13.000mc

*Realizarea depozitului presupune executarea urmatoarelor lucrari:*

-*Excavarea, incarcarea, transportul si depozitarea materialului de constructii pentru acoperire* -Excavarea stratul vegetal din celula 1 si 2 si a pamantului necesar realizarii digurilor de contur ale celor doua cellule

In cazul celulei 1 este prevazuta o săpătură de circa 0,4 - 0,5m care aduce fundul depozitului in stratul de argila avand un plan de nivelare cu:

 - adâncimea medie de săpătură este de circa 0,5 m;

* panta planului de săpătură (nivelare) rezultat este aproximativ egală cu panta medie a terenului natural din cadrul celulei de depozitare

După execuția săpăturii de eliminare a stratului vegetal se propune execuția, pe întreaga suprafață a celulei 1 (inclusiv în zona amprizei digului de contur) a unei compactări a terenului natural cu cilindru compresor. Scopul acestei compactări este de a îmbunătăți condițiile de fundare și pentru a îmbunătăți condițiile de impermeabilizare a barierei geologice argiloase.

Pentru celula 2, nivelul freatic este la 2,4 - 2,5m si se vor face excavari cu adancimea medie de 1,65m. După excavare se va face o compactare a întregului amplasament al celulei 2 inclusiv a suprafeței amprizei digului de contur.

-Drum tehnologic si podet tubular peste canal de desecare

In scopul facilitării accesului utilajelor și a personalului în perioada de execuție a depozitului dar și a utilajelor de transport a deșeurilor în perioada de exploatare efectivă, a fost proiectat un drum tehnologic, care începe din drumul de exploatare DE 375 și continuă până la ieșirea în celula 2 a depozitului. Drumul de exploatare va fi realizat dintr-un strat de balast compactat și un strat de piatră spartă, având fiecare grosimea de 20cm. Lățimea căii drumului este de 4,5m iar lungimea totală a sa va fi de 304m.

In zonele de traversare a digurilor de contur, se vor realizeza rampe de urcare – coborâre, cu panta atât la urcare cât și la coborâre este de 9% (conform normativ) asigurând, în acest fel, un acces relativ facil în interiorul depozitului. La traversarea canalului de desecare dintre celula 1 si celula 2, se va realizat un podeț tubular, de traversare a canalului de desecare.

-*Executia digurilor de contur la cele doua celule*

 *Diguri de contur la celula 1*

Celula 1 va fi inconjurat de un dig de contur care să aibă cota coronamentului, pe întreaga lungime, exprimată în coordonate STEREO ’70, de 359,00 mdMN.

- panta taluzurilor la digul de contur al celulei 1 - 1/1,25.

- distanța minimă față de limitele cărții funciare - 2,0m;

- distanța minimă față de partea superioară a taluzului (malul) canalelor de desecare - 2,5m;

- distanța minimă față de rețeaua de canalizare existentă lângă drumul de exploatare DE 375 - 2,0m.

-latimea la coronament -2,50m.

- lungimea totală a digului de contur celula 1 - 894m;

- înălțimea digului pe traseu -variabilă cu valori cuprinse între 0,80 și 5,00m funcție de cota terenului;

- lățimea amprizei digului pe traseu - variabilă cu valori cuprinse între 4,50 și 15,00m funcție de înălțimea digului în punctul respectiv;

- volumul total de pământ care trebuie excavat pentru execuția digului de contur al celulei 1 - 21.766 mc.

Pământul necesar execuției digului de contur al celulei 1 va fi excavat din celula 2.

Întreaga suprafață a coronamentului și a taluzului exterior va fi însămânțată cu gazon sau sămânță de ierburi perene.

 *Diguri de contur la celula 2*

Celula 2 va fi inconjurat de un dig de contur care să aibă cota coronamentului, pe întreaga lungime, exprimată în coordonate STEREO ’70, de 357,00 mdMN.

- panta taluzurilor la digul de contur al celulei 1 - 1/1,25.

- distanța minimă față de limitele cărții funciare - 2,0m;

- distanța minimă față de partea superioară a taluzului (malul stang) râului Temnic - 4,5m;

- distanța minimă față de partea superioară a taluzului (malul) canalelor de desecare - 2,5m;

-latimea la coronament -2,50m.

- lungimea totală a digului de contur celula 1 - 658m;

- înălțimea digului pe traseu -variabilă cu valori cuprinse între 1,39 și 2,80m funcție de cota terenului;

- lățimea amprizei digului pe traseu - variabilă cu valori cuprinse între 6,00 și 9,40m funcție de înălțimea digului în punctul respectiv;

- volumul total de pământ care trebuie excavat pentru execuția digului de contur al celulei 1 – 11.740 mc.

Întreaga suprafață a coronamentului și a taluzului exterior va fi însămânțată cu gazon sau sămânță de ierburi perene.

*-Impermeabilizarea bazei si marginilor depozitului:*

Sistemul de impermeabilizare cuprinde:

•Bariera naturala geologica constituita din argila grasa cu grosimea minima de 2m, in celula 1 si argila cenusie cu grosimea minima de 1m, in celula 2.

•Geomembrana din PEHD, cu grosimea de 2mm cu ambele fețe netede, pentru acoperirea suprafeței de la fundul depozitului, si cu ambele fete texturate, pentru acoperirea suprafeței taluzurilor interioare ale depozitului.

*- Realizarea drenajului la nivelul fundului nivelat al celulelor de depozitare inclusiv protecția acestora cu un geocompozit.*

Reteaua de drenuri se pozeaza pe geomembrana, cu strat de nisip sub conductele care vor fi invelite in exterior cu un geocompozit cu rol filtrant. După așezarea în amplasamentul proiectat al drenurilor absorbante și colectoare pe întreaga suprafață a celor două celule se va așeza un strat din pietriș spălat de râu, sort 16 – 32 mm, în grosime minimă de 50 cm.

*- Realizarea bazinelor de colectare a apei transportată de drenuri.*

In vederea colectarii apei drenate s-au proiectat două bazine de retenție:

- primul, în partea de nord – est a celulei 1 care primește apa drenata de la celula 1, V=60mc;

- al doilea, în partea de nord – est a celulei 2 care primeste apa drenata din celula 2, V=22,2mc.

Apa colectată în bazinele de colectare nu va fi descărcată nici în canalele de desecare aflate în apropiere, nici în râul Temnic. Întreaga cantitate de apă care se va acumula în ele va fi folosită pentru udarea cenușii imediat după depunere pentru a evita transformarea acesteia în cenușă zburătoare. Pentru udare se va folosi o motopompă al cărei conductă de aspirație va fi introdusă în bazin și, prin intermediul unui furtun, de o lungime convenabilă, se va realiza stropirea manuală a suprafețelor de depunere.

*- Perdea forestieră de protecție la exteriorul suprafeței ocupate de digurile de contur.*

*- Foraje de monitorizare a calitatii apei subterane.*

Pentru monitorizarea calității apei subterane din perimetrul depozitului, s-a propus realizarea a trei foraje de control. Unul dintre foraje va fi amplasat în partea amonte (zona vestică a depozitului), iar celelalte două în partea din aval (pe latura estică a depozitului).

Principalele caracteristici ale forajelor de control sunt:

- Material coloană definitivă......................PVC, clasa R8;

- Diametru coloană definitivă.............................225 mm;

- Adâncime.............................................................6 m.

2. Cumularea cu alte proiecte

În ceea ce privește amplasamentul depozitului de cenușă propus, menționăm că acesta se va realiza în vecinătatea fostului depozit municipal de deşeuri Rădăuți.

În zona luată în studiu nu sunt planificate, în prezent, alte proiecte de acest gen.

3. Utilizarea resurselor naturale

Principala resursă naturală care va fi folosită pentru construcția depozitului de cenușă este pământul.

Pământul vegetal decopertat de pe întreaga ampriză a lucrărilor va fi depozitat la suprafața și pe taluzurile depozitul nou creat din construcții și demolări, iar o parte va fi reutilizat pentru acoperirea coronamentului și taluzurilor exterioare ale digurilor de contur. Pământul excavat din celula 2, după decopertarea stratului vegetal, va fi utilizat pentru realizarea digurilor de contur ale depozitului.

Principala resursă naturală folosită în perioada de exploatare a depozitului va fi apa. Întreaga cantitate de apă colectată de rețeaua de drenaj a depozitului și acumulată în bazinele de retenție va fi folosită pentru udarea cenușii imediat după depunere pentru a evita transformarea acesteia în cenușă zburătoare.

4. Productia de deseuri

5. Emisiile poluante, inclusive zgomotul si alte surse de discomfort

APA

În perioada de execuție a lucrărilor, principalele surse de poluanți pentru apă sunt reprezentate de eventualele scurgeri de carburanți de la utilajele în activitate.

Se vor lua următoarele măsuri de evitare a poluării:

- interzicerea staționării utilajelor în apropierea râul Temnic, sau a canalelor de desecare ANIF;

- evitarea pierderilor de hidrocarburi petroliere de la utilajele și mijloacele de transport;

- execuția tuturor reparațiilor utilajelor și mijloacelor de transport în ateliere specializate în afara arealului luat în studiu;

- în cazul unor poluări accidentale, în vederea limitării și înlăturării pagubelor se vor lua măsuri imediate prin utilizarea de materiale absorbante, strângerea în saci, transportul și depozitarea se va face în unități specializate pentru eliminare.

In perioada de exploatare nu vor fi evacuate ape contaminate în receptorii naturali.

Apele pluviale necontaminate de pe taluzurile exterioare ale digurilor de contur se vor scurge gravitațional spre canalele de desecare învecinate, care mărginesc toate laturile depozitului de deșeuri. Distanța de protecție între canalele de desecare ANIF și baza taluzului exterior a digurilor de contur este de 2,5 m.

Apele pluviale căzute pe suprafața depozitului vor fi preluate de sistemul de drenaj proiectat și evacuate în două bazine colectoare (pl.3). Întreaga cantitate de apă care se va acumula în bazine va fi folosită pentru udarea cenușii imediat după depunere pentru a evita transformarea cenușii în cenușă zburătoare. Pentru udare se va folosi o motopompă al cărei conductă de aspirație va fi introdusă în bazin și, prin intermediul unui furtun, de o lungime convenabilă, se va realiza stropirea manuală a suprafețelor de depunere.

AER

În perioada de execuție a obiectivului poate avea loc poluarea aerului cu pulberi rezultate ca urmare a lucrărilor de terasamente. Efectul acestei surse de poluare poate fi diminuat printr-o bună organizare a activității pe șantier, prin acoperirea materialelor pulverulente depozitate temporar, sau stropirea cu apă a acestora în vederea evitării dispersării lor în atmosferă.

Diminuarea într-o mare măsură a emisiilor poluante gazoase de la utilajele de execuție (excavatoare, buldozere, încărcătoare) existente pe șantier, se poate realiza prin utilizarea doar a acelora care sunt dotate cu monitorizare EURO 4, EURO 5.

În perioada de exploatare a depozitului, principala sursă de poluare a aerului o poate reprezenta împrăștierii cenușii în timpul și după depozitare.

Pentru evitarea împrăștierii cenușii depozitate sub influența vânturilor se vor lua următoarele măsuri: umezirea cenușii la sursă; transportul în container de tip închis; umezirea periodică a cenușii în cadrul depozitului, cu apă din bazinele de retenție ale sistemului de drenaj.

De asemenea, un rol semnificativ pentru diminuarea poluării aerului îl va avea și perdeaua forestieră de protecție care va fi realizată la exteriorul suprafeței ocupate de digurile de contur.

SOL

În perioada de execuție a lucrărilor, principalele surse de poluanți pentru sol, subsol și ape freatice sunt reprezentate de eventualele scurgeri de carburanți de la utilajele în activitate. Pentru evitarea producerii acestei poluări se va realiza controlul preventiv și întreținerea echipamentelor și utilajelor.

6. Riscul de accident este redus daca se respecta tehnologiile de exploatare si masurile organizatorice.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Condiţiile de realizare a proiectului:

 a) Proiectul face obiectul prevederilor OM nr.19/2010 privind evaluarea adecvata a efectelor potentiale ale planurilor sau proiectelor asupra ariilor naturale protejate de interes comunitar, intrucat intra sub incidenta art.28 din Ordonanta nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat in vecinatatea sitului **ROSCI 0379 Raul Suceava**;

 b) Obiectivul investitiei este propus a fi implementat in zona geografica sensibila, amplasamentul fiind in vecinatatea **0379 Raul Suceava**;

 c) Necesitatea stabilirii, cum afecteaza aria protejata Natura 2000 **ROSCI 0379 Raul Suceava,** proiectul propus si stabilirea unor recomandari pentru reducerea impactului asupra sitului.

 *Pentru continuarea procedurii de reglementare, veti prezenta un Studiu de evaluare adecvata pentru proiectul propus, care va fi intocmit in conformitate cu prevederile Ord. MMP nr.19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,